stanford-oval/wikipedia huggingface dataset:
Mazatecinsalvia

| Mazatecinsalvia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Salviat Salvia
Laji::  divinorum
Kaksiosainen nimi
 Salvia divinorum  Epling & Jativa 
Katso myös
   Mazatecinsalvia Wikispeciesissä   Mazatecinsalvia Commonsissa 
Infobox OKNimi-testi OK: 
Mazatecinsalvia (Salvia divinorum) on huulikukkaiskasveihin (Lamiaceae) kuuluva, hallusinogeenisia yhdisteitä sisältävä kasvi. Se kasvaa Etelä-Meksikossa Oaxaca-vuorilla eristäytyneenä muusta maailmasta. Mazatecinsalviaa kasvatetaan kuitenkin päihteeksi ympäri maailmaa.
Yleistä

Mazatecinsalvia tuottaa vain muutaman erittäin huonosti itävän siemenen. Huono itämiskyky johtuu elinpaikan aiheuttamasta sisäsiittoisuudesta, jonka takia kasvit eivät pölyty kunnolla. Mazatecinsalvia lisääntyy kaatumalla maahan ja kasvattamalla nivelestä juuret. Kasvin kasvattajien keskuudessa sitä kuitenkin lisätään pistokkaista. Alkuperäiseltä kasvin elinalueelta tuotiin vain muutama pistokas, joita kasvatetaan nykyään ympäri maailmaa. Tunnetuin pistokkaista on Wasson/Hofmann-nimellä kulkeva, joka on saanut nimensä tuojiensa mukaan. Myös muutamia muita lajikkeita on olemassa, mutta ne ovat lähes identtisiä Wasson/Hofmannin kanssa.[lähde? ]
Päihteenä

Mazatecinsalvia on perinteisesti ollut osa meksikolaisen Mazatec-kansan pyhiä toimituksia. Muualla maailmassa mazatecinsalvia on yleistynyt päihteenä 1990-luvun lopulta lähtien.
Päihteenä > Käyttö

Mazatecinsalvian pääasiallinen vaikuttava, aistiharhoja tuottava yhdiste on nimeltään salvinoriini A. Se on vahva psykoaktiivinen yhdiste, joka vaikuttaa jo 100 µg annoksella. Salvinoriini A on selektiivinen kappa-opioidireseptorin agonisti. Kasvi sisältää myös useita muita salvinoriineja, joiden aktiivisuus vaihtelee.
Kasvin kuivattuja lehtiä poltetaan tavallisesti piipussa. Toiset suosivat vesipiippua, koska se kosteuttaa tai viilentää savua sekä vähentää mm. tervan määrää. Vaporisaattori, laite jolla höyrystetään tavallisesti kannabiksesta vaikuttavia ainesosia, on myös yleinen laite salvian käyttäjillä. Salvinoriini A vaatii hieman THC:tä korkeamman höyrystymislämpötilan, noin 230 astetta. Vaporisaattoria käytettäessä salvinoriini A on tarkoitus saattaa höyrystymislämpötilaan, jolloin vain pieni osa muista terveydelle haitallisista aineista kuten tervoista tai hiilimonoksidista pääsee käyttäjän keuhkoihin asti. Kasvista tehdyllä uutteella voidaan saavuttaa vielä lehtirouhettakin voimakkaampia vaikutuksia.
Päihteenä > Vaikutukset

Mazatecinsalvia aiheuttaa samankaltaisia näköharhoja ja reaktioita kuin LSD. Näihin kuuluvat muun muassa unenomaiset kokemukset ja tunnemaailman laajeneminen. Ei-toivottuina vaikutuksina saattaa esiintyä muun muassa pelko- tai paniikkitiloja. Vaikutukset kestävät tyypillisesti muutamasta minuutista kymmeneen minuuttiin.
Päihteenä > Vaikutukset > Vaikutusten kesto ja sivuvaikutukset

Useisiin päihteisiin verrattuna salvian vaikutukset ovat lyhytkestoisia. Polttamalla vaikutus kestää noin viisi minuuttia ja lievemmät vaikutukset ovat ohi noin 15 minuutissa. Suurilla annoksilla vaikutus voi kuitenkin kestää jopa puoli tuntia. Pureskelemalla vaikutukset kestävät pidempään, mutta ovat samalla lievempiä.
Lainsäädäntö

Suomessa mazatecinsalvia luokiteltiin kuluttajamarkkinoilta kielletyksi psykoaktiiviseksi aineeksi 1. huhtikuuta 2016.
Aiheesta muualla

ITIS: Salvia divinorum (englanniksi)
Dr. Duke's Phytochemical and Ethnobotanical Databases: Salvia divinorum (Arkistoitu – Internet Archive) (englanniksi)
Kathleen Harrison at the WPF about Salvia. Kathleen Harrison kertoo Meksikon Mazatec kansan tavasta käyttää mazatecinsalviaa.
Kasa lehtirouhetta
Morgam

Morgam tarkoittaa kahta tunturia Inarin Lapissa:
Morgammâras, tunturi Lemmenjoen pohjoispuolella
Morgam-Viibus, tunturi Lemmenjoen eteläpuolella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Morgam”, voi hakea sivunnimihaulla, laajalla sivunnimihaulla tai tekstihaulla.
Metamorphosis (Iron Butterflyn albumi)

| Metamorphosis Iron Butterfly |
| --- | --- | --- |

Studioalbumin tiedot
 Äänitetty : toukokuu-heinäkuu 1970
 Julkaistu: elokuu 1970
 Formaatti: LP, MC, CD
 Tuottaja(t): Richard Podolor
 Tyylilaji: psykedeelinen rock, heavy rock
 Kesto: 40.50
 Levy-yhtiö: ATCO Records
Muut kannet

Listasijoitukset
  16.
Iron Butterflyn muut julkaisut
| Live 1970 | Metamorphosis 1970 | Evolution: The Best of Iron Butterfly 1971 |
Metamorphosis on Iron Butterflyn albumi vuodelta 1970. Se jäi yhtyeen viimeiseksi sen ensimmäisellä toimintakaudella. Albumi nousi Yhdysvaltain albumilistalla sijalle 16. ja singlenä julkaistu "Easy Rider (Let the Wind Pay the Way)" nousi singlelistalla sijalle 66.
Kitaristi Erik Braunn oli eronnut yhtyeestä ennen albumin levytyksiä ja jäljelle jäänyt yhtye (Doug Ingle, Lee Dorman ja Ron Bushy) toimi virallisesti triona levytysten aikana. Levytyksissä olivat mukana sessiokitaristeina Mike Pinera ja Larry "Rhino" Reinhardt, jotka liittyivät albumin julkaisun jälkeen virallisesti yhtyeeseen. Pinera myös laulaa albumilla neljällä kappaleella. Albumi julkaistiinkin alun perin alaviitteellä "Iron Butterfly with Pinera & Rhino".
Kappaleet > A-puoli

Free Flight – 0.40 (säv. Ingle, Bushy, Dorman)
New Day – 3.08 (säv. Ingle, Bushy, Dorman)
Shady Lady – 3.50 (säv. Ingle, Bushy, Dorman, Edmonson)
Best Years of Our Life – 3.55 (säv. Ingle, Bushy, Dorman)
Slower Than Guns – 3.37 (säv. Ingle, Bushy, Dorman, Edmonson)
Stone Believer – 5.20 (säv. Ingle, Bushy, Dorman)
Kappaleet > B-puoli

Soldier in Our Town – 3.10 (säv. Ingle, Bushy, Dorman, Edmonson)
Easy Rider (Let the Wind Pay the Way) – 3.06 (säv. Ingle, Bushy, Dorman, Edmonson)
Butterfly Bleu – 14.03 (säv. Ingle, Bushy, Dorman)
Singlejulkaisut

"Easy Rider (Let the Wind Pay the Way)" b/w "Soldier in Our Town" (#66  Billboard Hot 100)
"Stone Believer" b/w "Silly Sally"
Muusikot

Doug Ingle – urut, laulu
Lee Dorman – basso
Ron Bushy – rummut
+
Mike Pinera – kitara, laulu (kpl. 3,4,6,9)
Larry "Rhino" Reinhardt – kitara
Richard Podolor – sitar, 12-kielinen kitara
Bill Cooper – 12-kielinen kitara
Mitski

| Mitski |
| --- | --- |
 Mitski vuonna 2019
Henkilötiedot
Koko nimi:  Mitsuki Miyawaki
Syntynyt: 27. syyskuuta 1990 (ikä 34) Mien prefektuuri, Japani
Muusikko
Taiteilijanimi:  Mitski
Aktiivisena:  2012–
Tyylilajit:  Indie rock, folkrock, art pop
Soittimet:  piano, kitara, bassokitara, rumpusetti ja viulu 
Levy-yhtiöt:  Dead Oceans, Don Giovanni, Double Double Whammy
Aiheesta muualla
Kotisivut
  [ Muokkaa Wikidatassa ] [ ohje ]  
Mitsuki Miyawaki, taiteilijanimi Mitski (s. Mitsuki Laycock; 27. syyskuuta 1990 Mien prefektuuri, Japani), on yhdysvaltalainen laulaja-lauluntekijä.
Mitski alkoi saamaan huomiota albumeillaan Lush (2012) ja Retired from Sad, New Career in Business (2013), jotka hän julkaisi omakustanteisesti opiskellessaan sävellystä yliopistossa. Hänen kolmas studioalbuminsa Bury Me at Makeout Creek julkaistiin Double Double Whammy -levymerkillä vuonna 2014. Hän on sittemmin tehnyt levytyssopimuksen levy-yhtiö Dead Oceansin kanssa vuonna 2015 ja julkaissut heidän allaan albumit Puberty 2 (2016), Be the Cowboy (2018), Laurel Hell (2022) ja The Land Is Inhospitable and So Are We (2023).
Musiikissaan Miyawaki yhdistelee indie rockia, poppia, punkia ja kokeellisen musiikin aineksia.[lähde? ]
Ura

Mitski esiintyi Suomessa Flow Festivalissa vuonna 2019.
Mitski, David Byrne ja Ryan Lott kirjoittivat "This Is a Life" -kappaleen Everything Everywhere All at Once -elokuvaan. Kappale oli ehdolla parhaan alkuperäisen kappaleen kategoriassa vuoden 2023 Oscar-gaalassa
Yksityiselämä

Mitski syntyi Japanissa. Hänen äitinsä on japanilainen ja isä yhdysvaltalainen.
Diskografia

Lush (2012)
Retired from Sad, New Career in Business (2013)
Bury Me at Makeout Creek (2014)
Puberty 2 (2016)
Be the Cowboy (2018)
Laurel Hell (2022)
The Land Is Inhospitable and So Are We (2023)
Minamisineyo

| Minamisineyo> 미남이시네요 |
| --- | --- |

Tyyli:  draama
Kestoaika:  60 min
Pääosissa:   Park Shin-hye  Jang Geun Suk  Lee Hong-gi  Jung Yong-hwa 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  7. lokakuuta 2009 – 26. marraskuuta 2009
Jaksoja:  16
Aiheesta muualla
Virallinen sivusto
IMDb
Minamisineyo (kor. 미남이시네요, engl. You're Beautiful) on televisioyhtiö SBS:n esittämä eteläkorealainen TV-sarja. Sen päärooleissa ovat Park Shin-hye, Jang Keun-suk, Jung Yong-hwa ja Lee Hong-gi.
Aiheesta muualla

Viralliset kotisivut
Mohammedia

| Mohammedia |
| --- | --- |

 Mohammedia
 Koordinaatit: 33°41′N, 7°23′W 
Valtio:  Marokko
Alue:  Casablanca-Settat
Prefektuuri:  Mohammedia
Pinta-ala:  
 – Kokonaispinta-ala:  35 km²
Korkeus:  17 m
Väkiluku (2014):  208 612
Infobox OKVirheellinen NIMI-arvo: 
Mohammedia (arab. المحمدية‎, Al-Muḥammadiyya, aikaisemmin Fédala, arab. فضالة‎, Fiḍāla) on satamakaupunki Marokossa Atlantin rannalla 25 kilometriä koilliseen maan suurimmasta kaupungista Casablancasta. Asukasluku oli vuonna 2014 208 612.
Kaupungissa on öljynjalostus-, tekstiili- ja elintarviketeollisuutta. Se on myös kylpyläkaupunki.
Aiheesta muualla

Mohammedia Travel Guide (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Moskovan talouskorkeakoulu

Moskovan talouskorkeakoulu, virallisesti Kansallinen tutkimusyliopisto ”Korkein taloustieteen koulu” (ven. Национальный исследовательский университет «Высшая школа экономики», НИУ ВШЭ, Natsionalnyi issledovatelski universitet «Vysšaja škola ekonomiki», NIU VŠE, engl. Higher School of Economics, HSE) on yksi Venäjän suurimmista yliopistoista. Se sijaitsee Moskovassa, mutta sillä on kampukset myös Pietarissa, Nižni Novgorodissa ja Permissä. Yliopisto on perustettu 1992. Tavoitteena oli uudistaa Venäjän taloustieteen opintoja, joita hallitsi marxilaisuus.
Yliopistoon liitettiin 2012 Moskovan valtiollinen matematiikan ja elektroniikan instituutti (MIEM) ja kaksi ammatillista jatkokoulutusta antavaa oppilaitosta.
Syksyllä 2016 yliopistossa oli 31000 opiskelijaa, joista 22000 Moskovassa.
Yliopisto käyttää eurooppalaista Bolognan prosessin järjestelmää, eli sillä on nelivuotinen alempi korkeakoulututkinto ja kaksivuotinen maisterin jatkotutkinto.
Vuonna 2009 yliopistolle myönnettiin kansallisen tutkimusyliopiston status.
Aiheesta muualla

Wikimedia Commonsissa on kuvia tai muita tiedostoja aiheesta .
https://www.hse.ru/
Morgam-Viibus

Morgam-Viibus pohjoisesta nähtynä.
| --- | --- |
Tyyppi:  tunturi
Sijainti:  Lemmenjoen kansallispuisto, Inari, Suomi
Korkeus merenpinnasta:  600 m
Suojelualue:  Lemmenjoen kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Morgam-Viibus tai Morgam-Viipus (pohjoissaameksi Morgan-Viibos, inarinsaameksi Morgâmjävruâivi) on tunturi Inarin Lapissa Lemmenjoen eteläpuolella Lemmenjoen kansallispuistossa. Sen korkeus on noin 600 metriä ja se on Viipustuntureista korkein. Lisäksi se on Lemmenjoen kansallispuiston sekä Inarin kunnan korkein kohta.[lähde? ]
Morgamjärvi

| Morgamjärvi |
| --- | --- |
Valtiot:  Suomi
Paikkakunta:  Inari
Koordinaatit:  68°39′29″N, 25°52′50″E
Vesistöalue ja valuma-alueen tietoja
Laskujoki:  Lemmenjoki
Mittaustietoja
Pinta-ala:  0,23 km²
 fiMorgamjärvi 
Morgamjärvi, aiemmin myös Morkamojärvi (pohjoissaameksi Morgamjávri) on Lemmenjoen suvantojärvi Inarissa. Sen pinta-ala on 23,11 ha ja päävesistö Paatsjoki.
Morfologia (biologia)

Morfologia tarkoittaa biologisten organismien anatomian tutkimista. Morfologialla on suuri merkitys kasvien taksonomiassa ja esimerkiksi evoluutioprosessien tutkimisessa.
Biologia
| --- | --- |
Osa-alueita:   Aerobiologia  Anatomia  Astrobiologia  Biokemia  Ekologia  Eliömaantiede  Eläintiede  Etologia  Evoluutiobiologia  Fysiologia  Genomiikka  Hydrobiologia  Iktyologia  Kasvipatologia  Kasvitiede  Kehitysbiologia  Kudosoppi  Meribiologia  Mikrobiologia  Molekyylibiologia  Muoto-oppi  Neurotiede  Paleontologia  Parasitologia  Perinnöllisyystiede  Sienitiede  Solubiologia  Systematiikka  Taksonomia  Toksikologia 
Käsitteitä:   abioottinen  aineenvaihdunta  biodiversiteetti  biomi  biotooppi  biosfääri  DNA  ekologinen lokero  ekosysteemi  eliöyhteisö  evoluutio  kelpoisuus  lisääntyminen  luonnonvalinta  populaatio  ravinto  sukkessio  uhanalaisuusluokitus  yhteyttäminen  pääjakso  kaari 
Aiheeseen liittyvää:  biologian filosofia
Minamoto no Yoritomo

Minamoto no Yoritomo
Minamoto no Yoritomo (jap. 源頼朝, 9. toukokuuta 1147 – 9. helmikuuta 1199) oli japanilaisen Kamakura-shōgunaatin perustaja ja ensimmäinen shōgun, joka hallitsi 1192–1199. Hän oli isänsä Minamoto no Yoshitomon puolelta sukua keisariperheelle ja aatelinen myös äitinsä puolelta. Minamoto no Yoritomo oli Minamoto-klaanin (Seiwa Genji) perillisen poika, ja kilpaili sen päämiehen asemasta setänsä ja serkkunsa kanssa. Välienselvittely Taira-klaanin kanssa, Genpei-sota, oli lähellä sisällissotaa. Se päättyi Minamoto no Yoritomon voittoon. Hän nousi samurai-luokan johtoon ja koko Japanin tosiasialliseksi hallitsijaksi 1192. Tästä alkoi japanin feodaaliaika, jota jatkui 1800-luvulle asti. Yoritomo käytti valtaa Kamakuran kaupungista käsin, sillä hän katsoi Kioton hovin hienostelevien tapojen kuluttavan samuraiden moraalia ja sotilaskuria. Lisäksi hänen valtansa perustui nimenomaan Kamakuran lähiseutujen sotaherrojen tukeen. Tästä kaupungista sai sitten koko shōgunaatti nimensä. Yoritomo oli julma hallitsija: hän vainosi Taira-klaanin jäseniä ja pyrki tuhoamaan klaanin vauvoja myöten.
Genpei-sodan jälkeen Yoritomo riitaantui veljensä Minamoto no Yoshitsunen kanssa. Yoshitsune oli palvellut Yoritomoa voitokkaana kenraalina ja saavuttanut suuresti mainetta ja arvovaltaa. Yoshitsunen asetuttua keisarin puolelle Yoritomo lähetti miehensä surmaamaan veljensä. Lyhyen Koromogawan taistelun jälkeen Yoshitsune teki pakon edessä itsemurhan.
Kymmenen vuotta myöhemmin Minamoto no Yoritomo kuoli itse pudottuaan hevosen selästä aamuratsastuksella ollessaan.
Gempei-sodan (1180–1885) Dan-no-Uran meritaistelu vuonna 1185.
Aiheesta muualla

Kuvia tai muita tiedostoja aiheesta Minamoto no Yoritomo Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: - | Kamakura-shōgun 1192–1199 | Seuraaja: Minamoto no Yoriie |
Morfovoúni

| Morfovoúni Μορφοβούνι |
| --- | --- |
 Morfovoúni
 Koordinaatit: 39°21′09″N, 21°45′03″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Límni Plastíra
Hallinto:  
 – Asutustyyppi:  kylä
 – Kallikrates-koodi:  2303010101
Väkiluku (2011):  485
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Morfovoúni (kreik. Μορφοβούνι; kath.kreik. Μορφοβούνιον, Morfovoúnion) on Kreikan kylä, joka kuuluu hallinnollisesti Límni Plastíran kuntaan, Kardítsan alueyksikköön ja Thessalian alueeseen. Aiemmin kylä kuului Plastíraksen kuntaan ja vuodesta 2011 lähtien Límni Plastíran kunnan Plastíraksen kunnallisyksikköön. Kylän väkiluku on 485 (vuonna 2011). Morfovoúni on Límni Plastíran kunnan kuntakeskus.
Morfovoúni sijaitsee noin 15 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Μορφοβουνίου, Topikí Koinótita Morfovouníou), johon kuuluvat varsinaisen Morfovoúnin kylän lisäksi kylät Rachovítsa ja Rázia. Koko yhdyskunnan väkiluku on 576.
Mitsubishi

| Mitsubishi  三菱グループ |
| --- | --- |

Perustettu:  1870
Perustaja:  Yatarō Iwasaki
Kotipaikka:   Tokio Japani
Infobox OKVirheellinen NIMI-arvo: 
Yatarō Iwasaki, Mitsubishin perustaja.
Mitsubishi Group (jap. 三菱グループ, Mitsubishi Gurūpu) on suuri japanilainen yritysryhmä eli keiretsu. Ryhmään kuuluu yhteensä 42 yritystä, ja se työllistää noin 48 000 ihmistä noin 80 maassa. Mitsubishin tunnetuimpia tuotteita ovat autot, Asahi-lasit, Nikon-kamerat, kemikaalit, ydinvoima, elektroniikkapiirit ja hissit. Se toimii myös monen teollisuuden alan alihankkijana etenkin koneteollisuudessa ja elektroniikkateollisuudessa. Mitsubishi aloitti yritystoiminnan 1870-luvulla huolinta- ja rahtiyhtiönä.
Nimi Mitsubishi tarkoittaa kolmea vesipähkinää tai kolmea neljäkästä, jotka on kuvattu yhtymän logossa.
Historia

Mitsubishin historia alkaa vuodesta 1870 saakka, jolloin tunnetun samurai-suvun poika Yatarō Iwasaki aloitti rahtitoiminnan kolmella vuokralaivalla. Kolmen vuoden kuluttua Iwasaki vaihtoi yrityksensä nimeksi Mitsubishi shōkai.
Vuonna 1875 yhtiön nimeksi tuli Yūbinkisen Mitsubishi -kaisha, ja sillä oli käytössään jo yli 30 rahtilaivaa. Samana vuonna Mitsubishi sai luvan aloittaa ensimmäisen kiinteän ja säännöllisen kuljetuslinjan Japanista Kiinaan (Jokohama–Shanghai–Hongkong). Kahdeksan vuotta myöhemmin, vuonna 1893, syntyi nykyään maailman suurimpiin huolintayrityksiin kuuluva silloisen Yūbinkisen Mitsubishi -kaishan tytäryhtiö Nippon yūsenkaisha (NYK) kasvavan rahtiliikenteen koordinoimiseksi. Yritys toimii edelleen samalla nimellä osana Mitsubishia.
Ensimmäisen maailmansodan jälkeen yhtiöryhmä käsitti 70 eri yhtiötä. Niistä merkittävimmät olivat vuonna 1917 perustettu Nippon kōgaku kōgyō (Nikon), vuonna 1920 perustettu Mitsubishi nainenkiseizō, (myöhemmin osa Mitsubishi jūkōgyō -yhtiön lentokoneosastoa) ja vuonna 1931 perustettu Mitsubishi sekiyu -öljy-yhtiö. Mitsubishi jūkōgyō -yhtiö oli merkittävä osa Japanin sotataloutta ja varusteluteollisuutta. Sen tuotantoa olivat muun muassa toisessa maailmansodassa Japanin ilmavoimien ja laivaston ilmavoimien koko sodan ajan käyttämä Mitsubishi A6M Reisen -hävittäjälentokone; (liittoutuneiden koodinimi Zero tai Zeke) osoittautui erinomaiseksi Tyynenmeren ilmasodassa.
Toisen maailmansodan jälkeen yhtiöryhmää uudistettiin merkittävästi. Sotien välillä ryhmä oli ehtinyt paisua yli 130 erillisen yrityksen kokonaisuudeksi. Pienempiä yhtiöitä yhdistettiin suurempiin, toimintoja keskitettiin ja keskinäistä kommunikointia parannettiin. Tuloksena oli alle 40 yhtiön kokonaisuus.
Nykypäivä

Nykyään Mitsubishi on 42 yhtiön muodostama tiivis mutta erittäin monialainen yritysryhmä. Ryhmään kuuluvat muun muassa seuraavat yritykset:
Mitsubishi Motors (autoteollisuus)
Mitsubishi Heavy Industries (laivateollisuus)
Nippon Yusen, NYK-Line (huolinta-ala)
Mitsubishi Electric (tietotekniikka- ja elektroniikkateollisuus)
Nikon (optiset laitteet)
Mitsubishi sōgōkenkyūsho (tutkimus ja konsultointi)
Asahi garasu (lasiteollisuus)
Mitsubishi-Tōkyō UFJ ginkō (pankkitoiminta)
Mitsubishi UFJ shintaku ginkō (henkivakuutus- ja sijoitusyhtiö)
Mitsubishi Aluminium, Mitsubishi seikō,
Shin Nihon sekiyu, ja Mitsubishi gasukagaku (eri alkuaineiden ja kemikaalien jalostus)
Kirin (juomateollisuus)
Aiheesta muualla

Kuvia tai muita tiedostoja aiheesta Mitsubishi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mitsubishi
Mitsubishi A6M Reisen
Mitsubishi Pavilion @Earth Expo 2005 -messuilla Japanissa
Käännös suomeksi
Muhoksen muodostuma

Muhoksen muodostuma on sedimenttikivillä täyttynyt kallioperän siirrosvyöhyke Muhoksella ja lähikunnissa Pohjois-Pohjanmaalla. Se on noin 25 kilometriä leveä ja ainakin 80 kilometriä pitkä.
Peruskallion vajoama on noin kilometrin syvyinen. Nuorimmat sitä täyttävistä sedimenttikivistä ovat 600 miljoonaa vuotta vanhoja.
Muodostuman synnyttänyt siirros tapahtui 1 300 miljoonaa vuotta sitten. Siihen alkoi kertyä savea, josta iskostui savikiviä. Niiden päällä on paksu maalajikerros, joka on Muhoksen kohdalla yli 50 metrin paksuinen. Ravinteikkaan maaperän takia muodostumassa on rehevää kasvillisuutta, ja sitä on hyödynnetty pitkään peltoviljelyssä. Toisaalta rakenne aiheuttaa haasteita rakentamiselle. Muodostumassa on maakaasua, jota on hyödynnetty paikallisesti energiana.
Michel Pignolet de Montéclair

Michel Pignolet de Montéclair (4. joulukuuta 1667 Andelot – 22. syyskuuta 1737) oli ranskalainen säveltäjä, musiikkiteoreetikko ja musiikkipedagogi.
Montéclair liittyi Langresin tuomiokirkon kuorokouluun 9-vuotiaana ja saapui Pariisiin vuonna 1687. Hän soitti Pariisin oopperan orkesterissa bassoviulua, kunnes jäi kuninkaalliselle eläkkeelle vuonna 1737. Montéclair työskenteli myös hovin palveluksessa Italiassa ja opetti kahta François Couperinin tytärtä.
Montéclair lisäsi näyttämöteoksiinsa hyvin selkeät ohjeistukset soittajille ja laulajille. Vaikka hänen tuotantonsa ei ole laaja Couperinin kaltaisten aikalaisten rinnalla, se sisältää teoksia lähes kaikissa 1700-luvun tyylilajeissa kosketinsoitinmusiikkia lukuun ottamatta. Tuotannon joukossa on balettiooppera, kolme kantaattikirjaa, lauluja ja instrumentaalimusiikkia. Montéclair vaikutti merkittävästi säveltäjä Jean-Philippe Rameaun kehitykseen.  Hänen kirjansa Principes de musique (1736) sisältää tietoa muun muassa 1700-luvun ranskalaisesta vokaaliornamentaatiosta.
Montéclair oli mukana perustamassa Pariisiin aikansa menestyksekkäintä musiikkikauppaa.
Aiheesta muualla

IMSLP: nuotteja
Mike Sojourner

Mike Sojourner
Michael "Mike" Sojourner (s. 16. lokakuuta 1953 Philadelphia) on entinen yhdysvaltalainen koripalloilija. Hän pelasi yliopistotasolla Utahissa. Hänet varattiin vuoden 1974 varaustilaisuudessa NBA:han ensimmäisellä kierroksella, numerolla 10, varaajana Atlanta Hawks. Sojourner pelasi Atlantassa vuosina 1974–1977 191 ottelua pistekeskiarvonaan 8,7.
Monnikalat

| Monnikalat |
| --- | --- |
 Piikkimonni (Ameiurus nebulosus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes  Rafinesque, 1820
Heimot
 Jokimonnit Akysidae  Sukkulamonnit Amblycipitidae  Imuevämonnit Amphiliidae  Madagaskarinmonnit Anchariidae  Merimonnit Ariidae  Banjomonnit Aspredinidae  Kiipijämonnit Astroblepidae  Nahkamonnit Auchenipteridae  Buurimonnit Austroglanididae  Juovamonnit Bagridae  Panssarimonnit Callichthyidae  Valasmonnit Cetopsidae  Kitamonnit Chacidae  Ankeriasmonnit Clariidae  Kissamonnit Claroteidae  Kuonomonnit Cranoglanididae  Alkumonnit Diplomystidae  Okamonnit Doradidae  Torpedomonnit Erethistidae  Pimelot Heptapteridae  Keuhkomonnit Heteropneustidae  Piikkimonnit Ictaluridae  Lacantuniidae  Imumonnit Loricariidae  Sähkömonnit Malapteruridae  Ripsimonnit Mochokidae  Puikkomonnit Nematogenyidae  Olyridae  Haimonnit Pangasiidae  Parakysidae  Antennimonnit Pimelodidae  Korallimonnit Plotosidae  Mehiläismonnit Pseudopimelodidae  Kuultomonnit Schilbeidae  Karttumonnit Scoloplacidae  Monnit Siluridae  Koskimonnit Sisoridae  Loismonnit Trichomycteridae 
Katso myös
   Monnikalat Wikispeciesissä   Monnikalat Commonsissa 
Infobox OKNimi-testi OK: 
Monnikalat (Siluriformes) on kalalahko, jonka lajit elävät kaikentyyppisissä makeissa vesissä ja kaikilla mantereilla lukuun ottamatta Antarktista. Muutamat lajit elävät myös meressä. Monia lajeja käytetään akvaariokaloina.
Monnikaloihin kuuluu hyvin erikokoisia kaloja. Pienikokoisiin kuuluu muun muassa candirú, yksi maailman pienimmistä selkärankaisista ja ainoa, jonka väitetään voivan tunkeutua ihmiseen loisena. Joukkoon kuuluu samalla myös eräitä maailman kookkaimpia makean veden kaloja, kuten Suomessakin aiemmin esiintynyt monni.
Monnikaloille ovat tyypilliset kissaa muistuttavat viikset, mutta niitä ei ole kaikilla lajeilla. Kalan kuuluminen monnikaloihin määritellään lopulta sen kallon ja evien piirteiden perusteella.
Monnikalat on jaettu noin 40 heimoon, joissa on yli 3 700 lajia, ja lajeja kuvataan jatkuvasti lisää. Näin monnikalat ovat toiseksi tai kolmanneksi monilajisin nykyisistä selkärankaislahkoista. Noin yksi 20:stä tunnetusta selkärankaislajista on itse asiassa monnikala.